Jaanus Rohumaa

**Jaanus Rohumaa** (sündinud 30. septembril 1969 Tartus) on Eesti kultuurikorraldaja, lavastaja ja näitleja. 

## Haridus
Jaanus Rohumaa on lõpetanud Tartu 8. Keskkooli (kirjanduse eriklassis), õppinud Tartu Riiklikus Ülikoolis aasta bioloogiat ning lõpetanud 1992. aastal Tallinna Konservatooriumi lavakunstikateedri näitleja erialal (15. lend). 

## Töökäik
Aastatel 1992–2009 töötas taEesti Noorsooteatris / Tallinna Linnateatris näitleja ja lavastajana. 

Detsembrist 2006 kuni novembrini 2011 oli Jaanus Rohumaa lisaks teatritööle president Toomas Hendrik Ilvese koosseisuväline kultuurinõunik. Aastatel 2007–2009 oli ta Eesti Vabariigi 90. aastapäeva töörühma ja valitsuskomisjoni liige ning 2009–2011 töötas SA Tallinn Euroopa kultuuripealinn 2011 programmidirektorina. 

Alates 2012. aasta veebruarist töötas ta Riigikantseleis, kus tegeles Eesti Vabariigi 95. aastapäeva kultuuriprogrammi ettevalmistamise ja läbiviimisega ning oli Eesti Vabariigi 100. aastapäeva korraldustoimkonna juht. 

Alates 10. jaanuarist 2022 on ta Eesti Ajaloomuuseumi direktor. 

### Liikmesus
Ta on Eesti Teatriliidu (1992. aastast) ning Eesti Lavastajate ja Dramaturgide Liidu liige (1993. aastast), aastatel 2019–2023 oli ta ühtlasi liidu esimees. 

Alates 2009. aastast on ta ka Eestit esindav Euroopa Kultuuriparlamendi (ECP) liige.

## Looming
### Rollid Linnateatris
*Vince (S. Shepard "Maetud laps", 1994) 
*Aramis (Alexandre Dumas / Elmo Nüganen "Kolm musketäri", 1995) 
*Luik (Elisabeth Egloff "Luik", 1995) 
*Septimus Hodge (Tom Stoppard "Arkaadia", 1997) 
*Aramis (Alexandre Dumas / Elmo Nüganen "Musketärid, kakskümmend aastat hiljem", 2001) 
*Doris Kareva "Mandragora", 2003 
*Timusk (A. H. Tammsaare / Elmo Nüganen "Tõde ja õigus. Teine osa", 2005)

### Lavastajatööd Linnateatris

*1992 Mati Undi "Kolm põrsakest ja hea hunt" 
*1992 Doris Kareva ja Juhan Viidingu "Armastus ja surm" 
*1993 William Saroyani "Hei, on siin keegi?" 
*1993 Agatha Christie "Hiirelõks" 
*1994 Luchino Visconti "Rocco ja tema vennad"
*1995 "Impro 1 – Põhjakonn" 
*1995 Jaanus Rohumaa ja Mari Tuulingu "Ainus ja igavene elu" 
*1996 Jaanus Rohumaa, Mari Tuulingu ja I. Olmaru "Impro 2 – Nanseni pass"
*1997 Tom Stoppardi "Arkaadia" 
*1998 Jaanus Rohumaa ja Mari Tuulingu "Öö hommik"
*1998 Jaanus Rohumaa "Noorem Edda ehk Meresõitjad"
*1999 Mark Twaini ja Peeter Sauteri "Prints ja kerjus"
*1999 Luigi Pirandello "Täna õhtul improviseerime"
*2000 Jaan Tätte "Sild" 
*2000 Martin McDonaghi "Inishmaani igerik"
*2001 Thomas Manni ja Madis Kõivu "Võlumägi" 
*2002 David Storey "Pühapäev" 
*2003 Doris Kareva "Mandragora" 
*2003 Samuel Becketti "Oodates Godot'd" 
*2004 Urmas Lennuki "Boob teab" 
*2004 Evelyn Waugh' ja Triin Sinissaare "Sebastian"
*2005 William Butler Yeatsi ja Jaanus Rohumaa "Impro 3 – Punane Hanrahan"
*2006 Jaanus Rohumaa ja Triin Sinissaare "Genoom"
*2007 Marie Jonesi "Kivid sinu taskutes"
*2008 Jón Atli Jónassoni "Murdlainetus"
*2016 William Shakespeare'i "Suveöö unenägu"

### Rollid väljaspool Linnateatrit
*Alfred Allmers (Henrik Ibsen "Väike Eyolf"; diplomilavastus Ugalas; 1990) 
*Isa (Luigi Pirandello "Kuus tegelast autorit otsimas"; diplomilavastus Eesti Draamateatris; 1991) 
*Vürst Mõškin (Fjodor Dostojevski "Idioot"; diplomilavastus Ugalas, 1991) 
*Alan Strang (Peter Shaffer "Equus"; Ugala; 1992) 
*Unistaja (Fjodor Dostojevski / Katri Kaasik-Aaslav "Valged ööd"; Von Krahli teater; 1993)
*Roland Mõisnik ("Viimane võmm")

### Lavastajatööd väljaspool Linnateatrit
* Fjodor Dostojevski "Idioot" (diplomilavastus Ugalas, 1991) 
* Rainer Werner Fassbinder / Frank Wedekind "Roma B. hiilgus ja viletsus" (Von Krahli teater, 1993) 
* E. L. Mastevs "Spoon River" (Ugala, Viljandi Kultuurikolledži näitlejaeriala üliõpilastega, 1996) 
* Martin McDonagh "Connemara. Üksildane lääs" (Rakvere teater, 1999) 
* "Ajaväravad" (millenniumivahetuse etendus Tallinnas Harjumäel, 1999/2000) 
* Bertolt Brecht "Hea inimene Sezuanist" (Vanalinnastuudio, 2002) 
* Jaan Tätte "Sild" (Göteborgi Linnateater, 2003)
* Kairi Kruus, Jan Rahman, Eva Samolberg (Drakadeemia) ja Jaanus Rohumaa "Noor Eesti" (Rakvere teater, 2011)
* Astrid Lindgren "Väike Tjorven" (Kalana sadam, 2012)
* Kristiina Jalasto "Jäämurdja sajand" (Lennusadam, Suure Tõllu pardal 2014)
* Jaanus Rohumaa "Põhiseadus" (Sisekaitseakadeemia juubelilavastus Alexela kontserdimajas, 2017)
* Jaanus Rohumaa "Vastuvõtt" (Vaba Lava Tallinna teatrikeskuses, 2019)
* John B. Priestley "Inspektor tuleb" (Vanemuine, 2021)
* David Ives "Venus karusnahas" (teater Nuutrum, 2024)
* Ellen Niit "Onu Ööbik" (Piip ja Tuut, 2025)

### Muid kultuuriprojekte
1995. aastal võitis ta Eesti Näitemänguagentuuri näidendivõistlusel III preemia ("Ainus ja igavene elu", koos Mari Tuulinguga). 

Jaanus Rohumaa on ühistöös Üllar Saaremäega koostanud ja ette kandnud kaks luulekava: "Armastus ja surm" (Doris Kareva / Juhan Viiding, Noorsooteater, 1992) ning "Eluküsimus" (Juhan Viiding / William Shakespeare, Rakvere teater, 1998). 
 
Ta on mänginud telesarjades "M-klubi" (BEC 1996–1999; Magister), "Alpimaja" (2012; Robert Raadik) ning "Viimane võmm" ja "Siberi võmm" (2014–2016; patoloog Roland Mõisnik).

2020. aastal oli ta kultuuriprogrammi "Eesti Vabariik 100" raames Käinas avatud Tuuletorni elamuskeskuse loovjuht.

## Tunnustus
* 1993 Eesti Teatriliidu noore näitleja preemia
* 1995 Eesti Teatriliidu lavastajaauhind
* 1997 Ants Lauteri nimeline auhind
* 1997 Suure Vankri auhind
* 2004 Valgetähe V klassi teenetemärk
* 2005 Eesti Vabariigi Presidendi kultuurirahastu noore kultuuritegelase preemia

### Stipendiumid
* 2001 Stipendium "Ela ja sära"
### Festivaliauhinnad
* 1996 Teatrifestivali "Draama '96" parima lavastaja preemia 
* 1997 Teatrifestivali "Draama '97" parima lavastaja preemia 
### Teatrisisesed auhinnad
* 1997 Tallinna Linnateatri kolleegipreemia – parim lavastaja
* 1998 Tallinna Linnateatri kolleegipreemia – parim lavastaja
* 2001 Tallinna Linnateatri kolleegipreemia – parim lavastaja
* 2002 Tallinna Linnateatri kolleegipreemia – parim lavastaja

## Isiklikku
Abielust teatrikunstnik Mae Kiviloga on Rohumaal tütred Mia Maria ja Emili.

Alates 2009. aastast on tema elukaaslane Heidy Purga, paaril on poeg Villiam (sündinud 2012).

## Viited

## Välislingid
* "Jaanus Rohumaa võitleb vägivalla vastu" Kroonika/Delfi, 26. detsember 2000
* Jaanus Kulli. "Surmatantsuga uude sajandisse" Eesti Päevaleht, 6. jaanuar 2000
* "Siin ja praegu. Jaanus Rohumaa" ETV portreesaade, 21. oktoober 2000
* "Tähelaev. Jaanus Rohumaa" ETV portreesaade, 9. aprill 2006
* Jaanus Rohumaa: kultuur õitseb võrdsete inimeste ühiskonnas ERR Kultuur, 26. september 2024